  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова Ижкарын Россиысь баскетболъя федерацилэсь Баскетболэз азинтонъя улосвыл центрзэ пуктозы. Со сярысь тупанкылэз Удмуртилэн тӧроез Александр Бречалов но федерацилэн кивалтӥсез Андрей Кириленко кинюртизы, ивортӥз элькун тӧролэн но кивалтэтлэн пресс-службазы. « Удмуртиын баскетболэз туж ярато. Соин 14 сюрслэсь трос адями выре. Баскетболэз азинтонъя выль улосвыл центр ӧнерлыко спортсменъёслы но, бадӟым спортын вормонъёс сярысь малпась нылъёс но пиос понна но кема возьмам инты луоз » Александр Бречалов, Удмуртилэн тӧроез Центрез Октябрь ёросын Иж тымет дурын пуктыны малпало. Быдӟалаез 4,5 сюрс квадрат метр луоз. Пушказ баскетболэн шудыны куинь площадкаен но трибунаосын зал, дӥсез воштон висъетъёс, кык бассейнэн но мунчо огъетэн СПА зона, массаж лэсьтон но шутэтскон висъетъёс радъялозы. Озьы ик юртын спортсменъёслы кунокуа усьтозы. Ӵектосэз 2024-2027 аръёсы быдэстозы. « Мынам котьку но улосвылъёсысьтымы туала, чебер, инфрасӧзнэт ӵектосъёсты адӟеме потэ, малы ке шуоно пиналъёс сыӵе луонлыкъёсын улыны кулэ. Пичи дыръям мон малпасько вал, ку усто площадкаос, усто зал лэсьтозы ини, нош али милям соосты быдэстыны луонлыкмы вань » Андрей Кириленко, Россиысь баскетболъя федерацилэз кивалтӥсез Тодэ вайытом, Ижкарын 2024-тӥ арын кык спорт объект усьтозы. Тегъёс: Спорт баскетбол лэсьтӥськон Ижевск Удмуртия  